Arvasin, et vähemalt üks noist kahest liinist saab edulooks, aga näedsasiis mis välja tuli. Eduloo ainus kandidaat oli tegelikult Mare lugu, sest Raigo liinis oli esimestest sekunditest selge, et see mees on väga vales kohas. Punkti pani "treeningu"-stseen, kus poiss vaatas vajalikke liigutusi harjutavaid kaaswannabesid… no nii uskumatut nägu ei saa olla… ja ütleski, et tema ei saa aru, kuidas teised suudavad asjasse nii sisse minna. Kamoon. Oma soliidse vanuse kõrgusest oleksin kohe võinud öelda,  et sa, poiss, ei hakkagi sellest kunagi aru saama, sul pole seda soolikat ja sa ei saa seda ka kunagi, võimle mis sa võimled. Et kust ma tean - omast käest muidugi. Kuigi ma pole sellistesse kohtadesse proovinudki ronida, sest tulemus on teada ja mis mõtet on asjal, kui inimesed ei räägi sama keeltki ja ei saa teise poole mõtteviisist mõhkugi aru. Isegi kui sa suudaksid reeglid veatult kätte õppida, tuntakse sarnaste kogukonnas võõras vaistlikult ära ja tõugatakse välja. Too tüüp lihtsalt ei jõudnud seda  tunda saada.  Olen jah vastik küünik. Mis teha, õpetaja Elu astus klassi ja…